Androidi versiooniajalugu
Android mobiiloperatsioonisüsteemi versiooniajalugu algas Androidi beetaversiooni avaliku väljalaskega 5. novembril 2007. Esimene kommertsversioon — Android 1.0 — anti avalikult kasutamiseks 23. septembril 2008. Androidi arendavad Google ja Open Handset Alliance (OHA), ning esimesest väljalaskest saati on opsüsteem saanud palju uuendusi. Versioonid 1.0 ja 1.1 lasti välja ilma spetsiifiliste koodnimedeta, ehkki Android 1.1 oli mitteametlikult tuntud kui Petit Four. Androidi koodnimed on jäätise- ja kommiteemalised, ning on tähestikulises järjekorras alates 2009. aastal avaldatud Android 1.5 Cupcake'i versioonist. Kõige uuem Android on Android 9 Pie, mis lasti välja 2018. aasta augustis.